Polarsirkelen videregående skole

Polarsirkelen videregående skole er en videregående skole i Mo i Rana i Rana kommune på Helgeland i Nordland fylke. Skolen har sin adresse i Murbakken 1 på Mjølan. Skolen ble opprettet den 1. august 2007 ved en sammenslåing av Moheia videregående skole, Kongsvegen videregående skole og Mjølan videregående skole. Skolen ble dermed en av de største videregående skoler i Nordland fylke. Den har også flest utdanningsprogram under samme skole. Siv Lysvold, tidligere rektor ved Moheia videregående skole, ble da rektor for alle tre skolene. Skolen har ca. 1250 elever og ca. 300 ansatte, som er fordelt over 11 ulike studieprogram. Studiested Mjølan Mjølan videregående skole ble først tatt i bruk høsten 1993, og senere påbygd i 1996. Skolen var et resultat av manglende lokaler for ulike utdanningsprogrammer som var spredt rundt om i byen. Studiestedet Mjølan inneholdt derfor flere ulike typer utdanningsprogram, både studieforberedende og yrkesfaglige. Studiested Moheia Skolen ble opprettet i 1953 og ble på den tiden kalt Mo kommunale allmennskole, og senere kalt gymnaset. Navnet ble endret til Moheia videregående skole i 1975. Skolen tilbød studiespesialisering innenfor tre ulike retninger, samfunnsfag, språkfag, og realfag. Skolen tilbød også service og samferdsel som er et yrkesfaglig studieprogram. Siden høsten 2020 har Moheia blitt avdeling for niende og tiende trinn på nye rana ungdomsskole. Studiested Kongsvegen Ranas Yrkesskole ble opprettet i 1955 og tilbød undervisning i programfagene, elektrofag, restaurant - og matfag, teknikk og industriell. Senere ble navnet på skolen endret til Kongsvegen videregående skole, før det ble endret til det nåværende navnet, Polarsirkelen videregående skole avdeling Kongsvegen Samlokaliseringen på Mjølan Fylkesrådet i Nordland foreslo 27. januar 2012 å samlokalisere de tre studiestedene til et sted. Rana kommune og Nordland fylkeskommune vedtok 24. oktober at samlokalisering blir på Mjølan. Det ble besluttet at skolen der skulle utvides. Det skal bygges byggfaghall, TIP-hall, bygg for alternativ opplæring, idrettshall og ny fellesbygning. Den totale kostnadsrammen på hele oppgraderingen og utbyggingen var på 605,5 millioner. 16. mai 2014 startet utvidelsen av Polarsirkelen VGS avd. Mjølan. Først ut var ny byggfaghall også kalt KEM-Hall (Klima, energi og miljø). Det ble inngått kontrakt med Momek Civil AS. Bygget ble overlevert fra entreprenøren 16. mai 2015. KEM-hallen har et bruttoareal på 650 m2. Bygg for alternativ opplæring ble startet på i desember 2014 og sto ferdig 1. juli 2015. Det var MBA som hadde kontrakt på byggingen. Bruttoarealet på STO-Basen (bygg for alternativ opplæring) er på 750 m². Arbeidet med å bygge TIP-Hall startet 2014. Hallen som har et bruttoareal på 2580 m2 ble åpnet 23. september 2016. Kontrakten ble inngått med Bolt AS, verdien av bygget er på 80 millioner og 10 millioner i topp moderne utstyr. Byggingen av ny fellesbygning på 9000 m2 BRA. inkludert parkeringsarealer og tannklinikk ble startet høsten 2016. Planlagt ferdigstilt januar 2019. Det er også bygget en idrettshall på 1350 m2 BRA. Hele samlokaliseringen var ferdig 28. august 2019 Utdanningstilbud Polarsirkelen videregående skole tilbyr en rekke forskjellige utdanningstilbud. Studieforberedende utdanningsprogram: Studiespesialisering Musikk, dans og drama Idrettsfag Yrkesfaglige utdanningsprogram: Helse- og oppvekstfag Bygg- og anleggsteknikk Elektrofag og datateknologi Teknologi- og industrifag Restaurant- og matfag Informasjonsteknologi og medieproduksjon Rektorer 2007–2008 : Siv Lysvold 2008-2016 : Kaia Kristine Erlandsen 2016: Børge Falch Olsen (konstituert) 2016- : Thomas Skonseng Referanser Eksterne lenker Offisielt nettsted